Siam se liggaam uitgeken | Maroela Media
Die verkoolde liggaam van ŉ vrou wat Saterdag in ŉ afgeleë suikerrietplantasie naby New Hanover gevind is, is dié van die vermiste Siam Lee.
Die nooddiensnetwerk Mobi-Claw, wat toegewyd aan die soektog deelneem en Siam se naasbestaandes bystaan, het gesê die familie het haar liggaam uitgeken en bevestig dat dit wel sy is.
“Dit was ŉ baie komplekse ondersoek wat in soveel rigtings gelei het en ons in ŉ donker onderwêreld ingeneem het,” het Mobi-Claw in ŉ verklaring gesê.
Siam het presies ŉ week gelede in verdagte omstandighede by haar werkplek in Durban-Noord verdwyn.
Lt.kol. Thulani Zwane, provinsiale polisiewoordvoerder, het Donderdag aan Maroela Media bevestig ŉ boer het Saterdag op die erg gebrande liggaam van ŉ vrou in ŉ afgeleë suikerrietplantasie naby New Hanover afgekom en die polisie ontbied.
Siam is verlede Donderdag omstreeks 15:00 die laaste keer gesien toe sy haar werkplek in Margaret Maytom-laan in Durban-Noord verlaat het. Volgens kringtelevisiebeeldmateriaal wil dit voorkom of sy deur die bestuurder van ŉ swart Mercedes Vito met ŉ Gauteng-nommerplaat ontvoer is.
Ai. Dis slegte nuus en daar is soveel simpatie vir haar ouers en familie lede. Sy was blykbaar haar ma se enigste kind. So jammer. Hoop die moordenaar word spoedig aangekeer en behoorlik straf toegedien.
So tragies. Sterkte aan die familie
Ek is so bitter jammer. Sterkte aan die familie en vriende. Wat n siek, siek land.